# Euroopa Liidu C 118A/14.

| | ISSN 1977-0898 |
| --- | --- |
| Euroopa Liidu
  Teataja | C 118A |
| | |
| Eestikeelne väljaanne | Teave ja teatised | 65. aastakäik14. märts 2022 |

ISSN 1977-0898

Euroopa Liidu

Teataja

C 118A

Eestikeelne väljaanne

Teave ja teatised

65. aastakäik14. märts 2022

---

| Sisukord | Lehekülg |
| --- | --- |
| | V   Teated |
| | HALDUSMENETLUSED |
| | Nõukogu |
| 2022/C 118 A/01 | Teade vaba ametikoha kohta – CONS/AD/178/22 | 1 |

Sisukord

Lehekülg

V   Teated

HALDUSMENETLUSED

Nõukogu

2022/C 118 A/01

Teade vaba ametikoha kohta – CONS/AD/178/22

1

---

| ET | |
| --- | --- |

ET

---

V Teated

HALDUSMENETLUSED

Nõukogu

| 14.3.2022 | ET | Euroopa Liidu Teataja | CA 118/1 |
| --- | --- | --- | --- |

14.3.2022

ET

Euroopa Liidu Teataja

CA 118/1

---

Teade vaba ametikoha kohta – CONS/AD/178/22

(2022/C 118 A/01)

ÜLDINE TEAVE

| Osakond | KOMMUNIKATSIOON JA TEAVE |
| --- | --- |
| Asukoht | Brüssel, Justus Lipsiuse hoone |
| Ametikoht | Peadirektor |
| Tegevusüksus ja palgaaste | AD 15 |
| Nõutud julgeolekukontrolli läbimine tasemel | SECRET UE/EU SECRET |
| TAOTLUSTE ESITAMISE TÄHTPÄEV | 31. märts 2022, kl 12.00 (Brüsseli aja järgi). |

Osakond

KOMMUNIKATSIOON JA TEAVE

Asukoht

Brüssel, Justus Lipsiuse hoone

Ametikoht

Peadirektor

Tegevusüksus ja palgaaste

AD 15

Nõutud julgeolekukontrolli läbimine tasemel

SECRET UE/EU SECRET

TAOTLUSTE ESITAMISE TÄHTPÄEV

31. märts 2022, kl 12.00 (Brüsseli aja järgi).

Kes me oleme

Nõukogu peasekretariaat abistab Euroopa Ülemkogu ja ELi nõukogu ning nende ettevalmistavaid organeid nende kõigis tegevusvaldkondades. Peasekretäri alluvuses tegutsedes pakub ta nõustamist ja tuge Euroopa Ülemkogule ja nõukogule ning nende eesistujatele kõigis tegevusvaldkondades, sealhulgas poliitilist ja õigusalast nõu, koordineerib nende tegevust teiste institutsioonidega, töötab välja kompromisse ning jälgib ja käsitleb kõiki praktilisi küsimusi, mis on vajalikud Euroopa Ülemkogu ja nõukogu töö heaks ettevalmistamiseks ja toimimiseks.

Kommunikatsiooni ja teabe peadirektoraat (COMM) annab teavet Euroopa Ülemkogu ja nõukogu rolli ja tegevuse kohta. Peadirektoraat tegutseb vahendajana üldsuse ja nende kahe institutsiooni vahel. Ta esitab täpset, erapooletut ja õigeaegset teavet nende asutuste rolli ja tegevuse ning ELi poliitika kohta.

Kommunikatsiooni ja teabe peadirektoraat koosneb kahest direktoraadist: direktoraat 1 (meedia ja kommunikatsioon – COMM.1) ja direktoraat 2 (teave ja teavitustegevus – COMM.2), mis mõlemad annavad aru peadirektorile.

COMM.1 (meedia ja kommunikatsioon) annab nõu Euroopa Ülemkogule ja nõukogule, nende eesistujatele ja muudele nendega seotud üksustele, nagu eurorühm. Ta tagab neile sidetaristu, teenused ning kommunikatsiooni- ja teabetooted, mille kvaliteet vastab nende ja nende meediapubliku vajadustele.

COMM.2 (teave ja teavitustegevus) vastutada on üldsusega suhtlemine ja üldsuse teavitamine meie kahe institutsiooni tööst, sealhulgas selliste keskse tähtsusega osalejate kaudu nagu valitsusvälised organisatsioonid, mõttekojad, teadlased, lobistid, mõjukad blogijad, valitsusametnikud ja üliõpilased. See direktoraat aitab kaasa institutsioonide avatusele ja avalikule vastutusele, säilitades andmeid, luues ja avaldades arhiive ning täites institutsioonide kohustusi seoses õigusaktide läbipaistvuse ja üldsuse juurdepääsuga dokumentidele.

Mida me pakume

Kommunikatsiooni ja teabe peadirektoraadi peadirektori ametikoht on väljakutseid pakkuv töökoht poliitiliselt huvitavas keskkonnas ning peadirektor juhib umbes 230 kõrgelt kvalifitseeritud töötajast koosnevat meeskonda ja haldab märkimisväärset eelarvet.

Teie ülesanne on peasekretäri alluvuses ja koostöös peadirektoraadi kahe direktoriga juhtida ja koordineerida peadirektoraati ja selle ressursse professionaalselt, korraldada selle tegevust ning toetada ja motiveerida oma töötajaid. Teie ülesanne on töötada välja peadirektoraadi strateegia ja tööprogramm ning need ellu viia, määratleda peadirektoraadi eesmärgid ja tagada eesmärkide saavutamine vastavalt nõutud tähtaegadele ja kvaliteedistandarditele. Teie ülesanne on edendada tulemuslikku teabevahetust ja koostööd nii peadirektoraadi piires kui ka teiste peadirektoraatidega ning nõukogu peasekretariaadi talituste ja väliste sidusrühmadega.

Annate nõukogu peasekretärile ning Euroopa Ülemkogu, nõukogu ja alaliste esindajate komitee eesistujale kõrgetasemelist poliitilist ja menetlusalast nõu peadirektoraadi pädevusvaldkonda kuuluvate dokumentide kõikide aspektide kohta, eriti nõukogu peasekretariaadi ning tema teenindavate institutsioonide ja üksuste välissuhtluse, sotsiaalmeedia, läbipaistvus- ja teavituspoliitika kohta.

Peate samuti esindama Euroopa Ülemkogu ja nõukogu avalikel foorumitel ning läbirääkimistel teiste ELi institutsioonide, asutuste ja muude organitega peadirektoraadi pädevusse kuuluvates valdkondades. Olete nõukogu informatsiooni töörühma eesistuja.

Teie ülesanne on tagada poliitika ja saavutatavate eesmärkide üldine strateegiline koordineerimine, sealhulgas teiste peadirektoraatidega.

Aeg-ajalt võib osutuda vajalikuks minna lähetusele välisriiki, tavaliselt ELi piires.

Keda me otsime

Otsime juhti, kes suudab juhtida ja motiveerida suurt valdkondadevahelist meeskonda, kellel on eelistatavalt olemas kogemus kommunikatsiooni vallas, eelkõige ELi poliitikakujundamise ja ELi asjade valdkonnas, ning kes tunneb hästi ELi institutsioonilisi küsimusi. Väärtuslikuks peetakse teadmisi peadirektoraadi pädevusse kuuluvatest valdkondadest ja tegevustest. Kasuks tulevad põhjalikud kogemused eelarve, hangete ja lepingute valdkonnas.

Kõigilt nõukogu peasekretariaadis töötavatelt juhtidelt oodatakse juhtkonna ja sidusrühmade nõustamist, oma töötajate juhtimist, rahaliste vahendite haldamist ning nõukogu peasekretariaadi esindamist. Neid ootusi on kirjeldatud nõukogu peasekretariaadi juhtide horisontaalses profiilis (1).

Lisaks peab sellele ametikohale valitud töötajal olema:

| — | võime mõelda ja planeerida strateegiliselt, ennetada ja tuvastada võimalikke probleeme ning pakkuda välja toimivaid lahendusi ja kompromisse; |
| --- | --- |

—

võime mõelda ja planeerida strateegiliselt, ennetada ja tuvastada võimalikke probleeme ning pakkuda välja toimivaid lahendusi ja kompromisse;

| — | suurepärane suhtlemisoskus, sealhulgas inimestevahelises suhtluses; |
| --- | --- |

—

suurepärane suhtlemisoskus, sealhulgas inimestevahelises suhtluses;

| — | võime hoida häid töösuhteid eri partneritega nii peasekretariaadist kui väljastpoolt ning diplomaatilised oskused; |
| --- | --- |

—

võime hoida häid töösuhteid eri partneritega nii peasekretariaadist kui väljastpoolt ning diplomaatilised oskused;

| — | juhiomadused ning võime luua tugevat meeskonnatöö vaimu ning anda mitmekultuurilises ja mitmekesises keskkonnas suuniseid, samuti võime töötajaid motiveerida ja võimestada, asetades suurt rõhku töötajate arendamisele; |
| --- | --- |

—

juhiomadused ning võime luua tugevat meeskonnatöö vaimu ning anda mitmekultuurilises ja mitmekesises keskkonnas suuniseid, samuti võime töötajaid motiveerida ja võimestada, asetades suurt rõhku töötajate arendamisele;

| — | võime planeerida ja korraldada peadirektoraadi üldist tööd pingelistest tähtaegadest kinnipidamiseks ning võime tagada meeskonna töökoormuse õiglane jaotus, samuti võime juhtida ja toetada töötajaid muutuste läbiviimisel; |
| --- | --- |

—

võime planeerida ja korraldada peadirektoraadi üldist tööd pingelistest tähtaegadest kinnipidamiseks ning võime tagada meeskonna töökoormuse õiglane jaotus, samuti võime juhtida ja toetada töötajaid muutuste läbiviimisel;

| — | võime sõlmida kokkuleppeid, tagada mõju ja saavutada ühiseid eesmärke, andes sidusrühmadele sihipärast nõu ning hõlbustades tõhusalt ja konstruktiivselt arutelude pidamist. |
| --- | --- |

—

võime sõlmida kokkuleppeid, tagada mõju ja saavutada ühiseid eesmärke, andes sidusrühmadele sihipärast nõu ning hõlbustades tõhusalt ja konstruktiivselt arutelude pidamist.

Nõukogu peasekretariaat järgib liikuvuse poliitikat oma juhtide puhul, kellelt eeldatakse laiaulatuslike kogemuste olemasolu, ning kandidaadid peaksid olema valmis ja suutelised töötama oma karjääri jooksul nõukogu peasekretariaadis erinevates tegevusvaldkondades.

TÖÖLEVÕTMISPÕHIMÕTTED

Avalduse esitamise ajal peab kandidaat vastama järgmistele tingimustele:

| a) | Üldtingimused







  — | ta peab olema Euroopa Liidu liikmesriigi kodanik; |
| --- | --- | --- |

a)

Üldtingimused

—

ta peab olema Euroopa Liidu liikmesriigi kodanik;

| — | tal peavad olema kõik asjaomase liikmesriigi kodaniku õigused; |
| --- | --- |

—

tal peavad olema kõik asjaomase liikmesriigi kodaniku õigused;

| — | ta peab olema täitnud kõik talle sõjaväeteenistust reguleerivate seadustega pandud kohustused. |
| --- | --- |

—

ta peab olema täitnud kõik talle sõjaväeteenistust reguleerivate seadustega pandud kohustused.

| b) | Eritingimused







  — | tal peab olema kõrgharidus (2); |
| --- | --- | --- |

b)

Eritingimused

—

tal peab olema kõrgharidus (2);

| — | tal peab olema vähemalt 15 aasta pikkune asjakohane töökogemus; |
| --- | --- |

—

tal peab olema vähemalt 15 aasta pikkune asjakohane töökogemus;

| — | tal peab olema vähemalt kolme aasta pikkune töökogemus kõrgema juhtkonna liikme ametikohal ELi poliitika valdkonnas; |
| --- | --- |

—

tal peab olema vähemalt kolme aasta pikkune töökogemus kõrgema juhtkonna liikme ametikohal ELi poliitika valdkonnas;

| — | võttes arvesse, et nõukogu peasekretariaadis ja teiste institutsioonidega suhtlemisel kasutatakse ulatuslikult inglise ja prantsuse keelt, on vajalik nendest ühe keele suurepärane valdamine ning teise keele heal tasemel oskus. Kasuks tuleb ELi muude ametlike keelte oskus. |
| --- | --- |

—

võttes arvesse, et nõukogu peasekretariaadis ja teiste institutsioonidega suhtlemisel kasutatakse ulatuslikult inglise ja prantsuse keelt, on vajalik nendest ühe keele suurepärane valdamine ning teise keele heal tasemel oskus. Kasuks tuleb ELi muude ametlike keelte oskus.

NB!

| 1) | Käesoleva ametikoha puhul on nõutud julgeolekukontrolli läbimine juurdepääsuks salastatud dokumentidele (tasemel SECRET UE/EU SECRET). Kandidaadid peavad olema valmis läbima nõukogu otsuse 2013/488/EL (3) kohase julgeolekukontrolli. Ametisse nimetamine jõustub ainult tingimusel, et valitud kandidaat on saanud kehtiva juurdepääsutõendi. Juurdepääsutõendita kandidaadile pakutakse ajutist töölepingut, kuni julgeolekukontrolli menetlus on lõpule viidud ja tõend saadud. |
| --- | --- |

1)

Käesoleva ametikoha puhul on nõutud julgeolekukontrolli läbimine juurdepääsuks salastatud dokumentidele (tasemel SECRET UE/EU SECRET). Kandidaadid peavad olema valmis läbima nõukogu otsuse 2013/488/EL (3) kohase julgeolekukontrolli. Ametisse nimetamine jõustub ainult tingimusel, et valitud kandidaat on saanud kehtiva juurdepääsutõendi. Juurdepääsutõendita kandidaadile pakutakse ajutist töölepingut, kuni julgeolekukontrolli menetlus on lõpule viidud ja tõend saadud.

| 2) | Edukas kandidaat peab olema valmis läbima nõukogu peasekretariaadi juhtimisalase koolituse. |
| --- | --- |

2)

Edukas kandidaat peab olema valmis läbima nõukogu peasekretariaadi juhtimisalase koolituse.

VALIKUMENETLUS

Ametisse nimetavat asutust abistab eduka kandidaadi valimisel nõuandev valikukomisjon. Nõuandvat valikukomisjoni abistab hindamiskeskus, mille tööd korraldavad välised personalikonsultandid. Hindamiskeskuse koostatud aruanded sama liiki ametikoha kohta kaotavad kehtivuse kaks aastat pärast asjaomaste katsete toimumise kuupäeva või nõukogu peasekretariaadi ja asjaomase hindamiskeskuse vahelise raamlepingu lõppemisel, olenevalt sellest, kumb kuupäev on varasem.

Nõuandev valikukomisjon hindab ja võrdleb kõigepealt kõikide kandidaatide kvalifikatsiooni, töökogemust ja motivatsiooni, võttes aluseks kandidaatide esitatud avaldused. Selle võrdleva hindamise põhjal koostab nõuandev valikukomisjon nimekirja nendest kandidaatidest, kes on valikukomisjoni arvates kõige sobivamad esimesele vestlusele kutsumiseks. Kuna see esimene valik põhineb avalduste võrdleval hindamisel, ei taga käesolevas vaba ametikohta käsitlevas teates esitatud tingimustele vastamine kutset esimesele vestlusele. Nõuandev valikukomisjon valib vestlusel osalenud kandidaatide seast välja need, kes kutsutakse hindamiskeskuses toimuvale hindamisele ning nõuandva valikukomisjoniga toimuvale teisele vestlusele.

Valikumenetluse esialgne ajakava on järgmine:

| — | vestlustele kutsutavaid kandidaate teavitatakse eeldatavasti 2022. aasta aprilli esimeses pooles; |
| --- | --- |

—

vestlustele kutsutavaid kandidaate teavitatakse eeldatavasti 2022. aasta aprilli esimeses pooles;

| — | vestlused peaksid toimuma 2022. aasta aprilli teises pooles. |
| --- | --- |

—

vestlused peaksid toimuma 2022. aasta aprilli teises pooles.

| — | hindamiskeskuse osa toimub eeldatavasti 2022. aasta aprilli lõpus; |
| --- | --- |

—

hindamiskeskuse osa toimub eeldatavasti 2022. aasta aprilli lõpus;

| — | teine vestluste voor peaks toimuma 2022. aasta mai esimeses pooles. |
| --- | --- |

—

teine vestluste voor peaks toimuma 2022. aasta mai esimeses pooles.

NB! Eespool toodud ajakava on üksnes näitlik ning sõltub eelkõige kehtestatud piiravatest meetmetest COVID-19 pandeemiaga võitlemiseks.

ÕIGUSLIK ALUS

See ametikoht avaldatakse kõikidele Euroopa Liidu institutsioonidele ja väljaspool institutsioone kooskõlas Euroopa Liidu ametnike personalieeskirjade (4)

KUIDAS KANDIDEERIDA

Avalduste esitamise tähtaeg on 31. märts 2022 kell 12.00 (Brüsseli aja järgi).

Vastu võetakse üksnes e-posti teel saadetud avaldused, mis tuleb saata aadressil applications.management@consilium.europa.eu (5) eespool nimetatud tähtajaks. Hilinenud avaldusi arvesse ei võeta.

Eespool esitatud e-posti aadressi tuleb kasutada kogu valikumenetlust käsitlevas kirjavahetuses (e-kirja teemareale tuleb pealkirjaks märkida: CONS/AD/178/22 COMM).

Enne avalduse esitamist peaksid kandidaadid kontrollima tähelepanelikult, kas nad vastavad eespool rubriigis „Töölevõtmispõhimõtted“ loetletud tingimustele, et vältida valikumenetlusest automaatset väljaarvamist.

Avaldused on vastuvõetavad ainult siis, kui need sisaldavad järgmisi pdf-vormingus dokumente (lukustatud, salasõnaga kaitstud või elektrooniliselt allkirjastatud dokumente vastu ei võeta):

| a) | nõuetekohaselt täidetud ja kuupäevaga varustatud kandideerimisavaldus (dokumendi nimi peab olema kujul „XXX (TEIE PEREKONNANIMI) – Application form.pdf“); avalduse elektroonilise vormi (EN- või FR-versioon) allalaadimiseks klõpsake vastaval allpool oleval lingil või kopeerige ja kleepige see veebibrauserissse (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

a)

nõuetekohaselt täidetud ja kuupäevaga varustatud kandideerimisavaldus (dokumendi nimi peab olema kujul „XXX (TEIE PEREKONNANIMI) – Application form.pdf“); avalduse elektroonilise vormi (EN- või FR-versioon) allalaadimiseks klõpsake vastaval allpool oleval lingil või kopeerige ja kleepige see veebibrauserissse (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| b) | inglise või prantsuse keeles koostatud üksikasjalik elulookirjeldus (CV, ilma fotota) soovitatavalt Europassi vormis (http://europass.cedefop.europa.eu), milles tuleb esitada kogu teenistuskäik ning muu hulgas andmed kandidaadi kvalifikatsiooni, keelteoskuse, töökogemuse ja praeguste tööülesannete kohta (dokumendi nimi peab olema kujul „XXX (TEIE PEREKONNANIMI) – CV.pdf“); |
| --- | --- |

b)

inglise või prantsuse keeles koostatud üksikasjalik elulookirjeldus (CV, ilma fotota) soovitatavalt Europassi vormis (http://europass.cedefop.europa.eu), milles tuleb esitada kogu teenistuskäik ning muu hulgas andmed kandidaadi kvalifikatsiooni, keelteoskuse, töökogemuse ja praeguste tööülesannete kohta (dokumendi nimi peab olema kujul „XXX (TEIE PEREKONNANIMI) – CV.pdf“);

| c) | inglise või prantsuse keeles koostatud motivatsioonikiri (dokumendi nimi peab olema kujul „XXX (TEIE PEREKONNANIMI) – Supporting letter.pdf“); |
| --- | --- |

c)

inglise või prantsuse keeles koostatud motivatsioonikiri (dokumendi nimi peab olema kujul „XXX (TEIE PEREKONNANIMI) – Supporting letter.pdf“);

| d) | haridust tõendavate diplomite ning töökogemust kinnitavate dokumentide ja tõendite koopiad, koondatuna samasse pdf-vormingus dokumenti. Üksnes punktis b osutatud CV saatmisest ei piisa. Tõendavad dokumendid peavad olema välja antud kolmandate isikute poolt (koonddokumendi nimi peab olema kujul „XXX (TEIE PEREKONNANIMI) – Supporting documents.pdf“). |
| --- | --- |

d)

haridust tõendavate diplomite ning töökogemust kinnitavate dokumentide ja tõendite koopiad, koondatuna samasse pdf-vormingus dokumenti. Üksnes punktis b osutatud CV saatmisest ei piisa. Tõendavad dokumendid peavad olema välja antud kolmandate isikute poolt (koonddokumendi nimi peab olema kujul „XXX (TEIE PEREKONNANIMI) – Supporting documents.pdf“).

Kui avaldusele neid dokumente ei lisata, muutub avaldus kehtetuks.

Kõik punktis d osutatud dokumendid peavad olema nummerdatud (nt 1. lisa, 2. lisa jne) ja eespool kirjeldatud viisil grupeeritud.

Posti teel või pilvepõhiste andmesäilituslahenduste või failijagamisplatvormide kaudu saadetud avaldusi vastu ei võeta.

Edukaks osutunud kandidaadil palutakse esitada eespool osutatud dokumentide originaalid.

Kandidaatidele saadetakse avalduse kättesaamist kinnitav e-kiri. E-kirjade saatmisel võib siiski tekkida tehnilisi raskusi. Sellepärast, kui Te ei saanud kinnitavat e-kirja Teie avalduse kättesaamise kohta, palume Teil võtta ühendust järgmisel aadressil: applications.management@consilium.europa.eu. Kuna nõuandev valikukomisjon alustab tööd peatselt pärast avalduste esitamise tähtpäeva, peaks kogu vajalik kirjavahetus avalduse kättesaamise kohta toimuma sellele kuupäevale järgneval nädalal.

MITMEKESISUS JA KAASAMINE

Nõukogu peasekretariaat on pühendunud mitmekesisusele ja kaasamisele. Lisateave:https://www.consilium.europa.eu/et/general-secretariat/jobs/diversity-and-inclusion/

AVALDUSTE UUESTI LÄBIVAATAMINE

Kaebuste, edasikaebamise ning Euroopa Ombudsmanile kaebuste esitamise menetlusi on selgitatud käesoleva teate I lisas.

ANDMEKAITSE

Käesoleva valikumenetluse suhtes kohaldatavad isikuandmete töötlemise reeglid on toodud käesoleva teate II lisas.

---

(1)  https://www.consilium.europa.eu/media/53256/gsc-manager-profile-et.pdf

(2)  Euroopa Liidu ametnike personalieeskirjade (edaspidi „personalieeskirjad“) artikli 5 lõike 3 punkti c kohaselt peab kandidaatidel olema vähemalt:

| i) | lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe tavaline kestus on vähemalt neli aastat, või |
| --- | --- |

i)

lõpetatud ülikooliõppele vastav haridustase, mida tõendab diplom ja mille omandamiseks vajaliku ülikooliõppe tavaline kestus on vähemalt neli aastat, või

| ii) | lõpetatud ülikooliõppele vastav haridustase, mida tõendab diplom, ja vähemalt aastane asjaomane töökogemus, kui ülikooliõpingute tavaline kestus on vähemalt kolm aastat. |
| --- | --- |

ii)

lõpetatud ülikooliõppele vastav haridustase, mida tõendab diplom, ja vähemalt aastane asjaomane töökogemus, kui ülikooliõpingute tavaline kestus on vähemalt kolm aastat.

(3)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).

(4)  Euroopa Liidu ametnike personalieeskirjad ja Euroopa Liidu muude teenistujate teenistustingimused, mis on kehtestatud nõukogu määrusega (EMÜ, Euratom, ESTÜ) nr 259/68 (EÜT L 56, 4.3.1968, lk 1), konsolideeritud tekst on kättesaadav aadressil https://eur-lex.europa.eu/legal-content/ET/TXT/?uri=CELEX%3A01962R0031-20220101

artikli 29 lõigetega 1 ja 2.

(5)  See e-posti aadress on ühendatud üldpostkastiga, milles saab töödelda ainult neid e-kirju, mis on saadetud tundlikkustasemega „Normal“; e-kirju, mis saadetakse muu tundlikkustasemega (nt „Personal“, „Private“, „Confidential“), ei ole võimalik töödelda. Seepärast palun valige tundlikkustase „Normal“. Teie e-kiri ei tohi olla suurem kui 25 MB. Kui Teie e-kirja ja selle manuste maht on suurem, palume Teil saata manused mitmes e-kirjas.

(6)  Lisateabe saamiseks ja/või tehniliste probleemide korral palun saata küsimus e-posti aadressile: applications.management@consilium.europa.eu

---

I LISA

ASUTUSESISENE KAEBUS – KOHTULIK EDASIKAEBAMINE – KAEBUS EUROOPA OMBUDSMANILE

Kui Te ei ole valikumenetluse mis tahes etapis rahul sellega, kuidas Teie taotlust menetletakse, on Teil õigus esitada kaebus.

Asutusesisene kaebus

Kui saate otsuse, millega Te ei ole rahul, võite kolme kuu jooksul alates otsuse teatavakstegemisest esitada Euroopa Liidu ametnike personalieeskirjade artikli 90 lõike 2 alusel kaebuse nõukogu peasekretariaadile:

| Council of the European Union |
| --- |
| Legal Advisers to the Administration Unit, ORG 1.F |
| Rue de la Loi/Wetstraat 175 |
| 1048 Bruxelles/Brussel |
| BELGIQUE/BELGIË |
| E-post: legal.advisersHR@consilium.europa.eu |

Council of the European Union

Legal Advisers to the Administration Unit, ORG 1.F

Rue de la Loi/Wetstraat 175

1048 Bruxelles/Brussel

BELGIQUE/BELGIË

E-post: legal.advisersHR@consilium.europa.eu

Ametisse nimetav asutus vastab sellistele kaebustele kirjalikult nelja kuu jooksul alates kaebuse kättesaamisest. Kui Teie kaebus saabub piisavalt vara, võib olla võimalik, et nõuandev valikukomisjon vaatab Teie kaebuse sisuks oleva otsuse läbi ja vastab Teie kaebusele.

Kohtulik edasikaebamine

Kui Te ei ole rahul vastusega, mis Te saite ametisse nimetavalt asutuselt asutusesisese kaebuste menetlemise korra alusel, võite esitada kaebuse personalieeskirjade artikli 91 alusel Euroopa Liidu Üldkohtule:

| General Court of the European Union |
| --- |
| Rue du Fort Niedergrünewald |
| L-2925 Luxembourg |
| LUXEMBOURG |

General Court of the European Union

Rue du Fort Niedergrünewald

L-2925 Luxembourg

LUXEMBOURG

Kaebus Euroopa Ombudsmanile

Pärast nõukogu peasekretariaadis kõikide õiguskaitsevahendite, eelkõige personalieeskirjade artikli 90 lõike 2 kohase asutusesisese kaebuse esitamise kasutamist, saate nagu iga teine liidu kodanik esitada kaebuse Euroopa Ombudsmanile:

| The European Ombudsman |
| --- |
| 1, avenue du Président Robert Schuman – BP 403 |
| 67001 Strasbourg Cedex |
| FRANCE |

The European Ombudsman

1, avenue du Président Robert Schuman – BP 403

67001 Strasbourg Cedex

FRANCE

Euroopa Liidu toimimise lepingu artikli 228 lõike 1 alusel ning kooskõlas tingimustega, mis on sätestatud Euroopa Parlamendi otsuses 94/262/ESTÜ, EÜ, Euratom (1).

Peaksite arvestama, et Euroopa Ombudsmanile esitatud kaebusel ei ole peatavat mõju personalieeskirjade artikli 90 lõikes 2 ja artiklis 91 sätestatud ajavahemiku suhtes, mis on ette nähtud kaebuste esitamiseks Euroopa Liidu Üldkohtule Euroopa Liidu toimimise lepingu artikli 270 kohaselt.

---

(1)  Euroopa Parlamendi 9. märtsi 1994. aasta otsus 94/262/ESTÜ, EÜ, Euratom ombudsmani ülesannete täitmist reguleeriva korra ja üldtingimuste kohta (EÜT L 113, 4.5.1994, lk 15).

---

II LISA

ANDMEKAITSE

Valikumenetlust korraldava institutsioonina tagab nõukogu peasekretariaat, et kandidaatide isikuandmeid töödeldakse kooskõlas Euroopa Parlamendi ja nõukogu määrusega (EL) 2018/1725 (1).

Valikumenetluse õiguslikuks aluseks on Euroopa Liidu ametnike personalieeskirjad ja nõukogu otsus 2013/488/EL (2). Valikumenetluse viib läbi inimressursside direktoraadi (ORG.1) personaliplaneerimise ja töötajate liikuvuse üksus ning seda kontrollib üksuse juhataja. Kandidaatide esitatud andmed tehakse kättesaadavaks töölevõtmistalituse töötajatele, nende ülemustele ja nõuandva valikukomisjoni liikmetele ning vajaduse korral õigusnõunike üksusele. Kandidaadi tuvastamiseks ja/või menetluse praktiliseks korralduseks vajaliku haldusteabe võib edastada hindamiskeskusele.

Andmetöötlustoimingute eesmärk on koguda andmeid kõikide nõukogu peasekretariaadis töökohta taotlevate kandidaatide kohta ning valida välja üks nendest kandidaatidest.

Kõnealused andmed on:

| — | isikuandmed, mis võimaldavad kandidaate tuvastada (perekonnanimi, eesnimi, sünniaeg, sugu, kodakondsus); |
| --- | --- |

—

isikuandmed, mis võimaldavad kandidaate tuvastada (perekonnanimi, eesnimi, sünniaeg, sugu, kodakondsus);

| — | kandidaatide poolt menetluse praktilise korralduse hõlbustamiseks antud andmed (postiaadress, e-posti aadress, telefoninumber); |
| --- | --- |

—

kandidaatide poolt menetluse praktilise korralduse hõlbustamiseks antud andmed (postiaadress, e-posti aadress, telefoninumber);

| — | kandidaatide antud andmed, mis võimaldavad hinnata nende vastavust vaba ametikoha teates kirjeldatud kandideerimistingimustele (kodakondsus, keelteoskus, kvalifikatsioonid ja nende omandamise aastad, diplomi/kraadi liik, selle välja andnud asutuse nimi, töökogemus); |
| --- | --- |

—

kandidaatide antud andmed, mis võimaldavad hinnata nende vastavust vaba ametikoha teates kirjeldatud kandideerimistingimustele (kodakondsus, keelteoskus, kvalifikatsioonid ja nende omandamise aastad, diplomi/kraadi liik, selle välja andnud asutuse nimi, töökogemus);

| — | kui kandidaat on läbinud julgeolekukontrolli, siis saadud loa liik ja kehtivusaeg; |
| --- | --- |

—

kui kandidaat on läbinud julgeolekukontrolli, siis saadud loa liik ja kehtivusaeg;

| — | kandidaatidele korraldatud katsete tulemused, sealhulgas hindamiskeskuse konsultantide poolt valikukomisjoni jaoks koostatud hinnangud. |
| --- | --- |

—

kandidaatidele korraldatud katsete tulemused, sealhulgas hindamiskeskuse konsultantide poolt valikukomisjoni jaoks koostatud hinnangud.

Andmetöötlus algab avalduse kättesaamise kuupäeval. Avalduse kohta avatakse toimik ja seda säilitatakse arhiivis kaks aastat.

Kõik kandidaadid saavad kasutada isikuandmetele juurdepääsemise ja nende parandamise õigust. Põhjendatud taotlused tuleks saata töölevõtmistalitusele e-posti aadressil selection.officials@consilium.europa.eu.

Kandidaadid võivad igal ajal pöörduda Euroopa Andmekaitseinspektori poole (edps@edps.europa.eu).

---

(1)  Parlamendi ja nõukogu 23. oktoobri 2018. aasta määrus (EL) 2018/1725, mis käsitleb füüsiliste isikute kaitset isikuandmete töötlemisel liidu institutsioonides, organites ja asutustes ning isikuandmete vaba liikumist, ning millega tunnistatakse kehtetuks määrus (EÜ) nr 45/2001 ja otsus nr 1247/2002/EÜ (ELT L 295, 21.11.2018, lk 39).

(2)  Nõukogu 23. septembri 2013. aasta otsus 2013/488/EL ELi salastatud teabe kaitseks vajalike julgeolekueeskirjade kohta (ELT L 274, 15.10.2013, lk 1).

---